పర్చూరి అశోక్ బాబు

పర్చూరి అశోక్ బాబు ఆంధ్రప్రదేశ్ రాష్ట్రానికి చెందిన ఏపీఎన్జీవోల సంఘం మాజీ అధ్యక్షుడు, రాజకీయ నాయకుడు. ఆయన 2019లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.

వృత్తి జీవితం
పి.అశోక్‌బాబు రాజకీయాల్లోకి రాకముందు వాణిజ్య పన్నుల శాఖలో జూనియర్‌ అసిస్టెంట్‌గా చేరి ఏసీటీఓగా, ఉద్యోగ సంఘం నేతగా, ఏపీఎన్‌జీఓ అధ్యక్షుడిగా పనిచేశాడు. ఆయన ఆంధ్రప్రదేశ్ రాష్ట్ర విభజన సమయంలో రాష్ట్ర ప్రభుత్వ ఉద్యోగిగా ఉంటూనే సమైక్యాంధ్రకు మద్దతుగా ఉదోగ్య జేఏసీ ఆధ్వర్యంలో వివిధ ఉద్యమాల్లో కీలకంగా పనిచేశాడు. ఆయన ఆధ్వర్యంలో సమైక్యాంధ్రకు మద్దతుగా అన్ని మండల, డివిజన్, జిల్లా కేంద్రాల్లో కొవ్వొత్తుల ప్రదర్శనలు, లంచ్ అవర్ డిమాన్‌స్ట్రేషన్లు, జాతీయ రహదారుల దిగ్బంధం, రిలే దీక్షలు, సైకిల్, మోటార్ సైకిల్ ర్యాలీలు, మానవహారాలు లాంటి అనేక కార్యక్రమాలకు నేతృత్వం వహించాడు.

రాజకీయ జీవితం
పి.అశోక్‌బాబు వాణిజ్య పన్నుల శాఖలో ఏసీటీఓగా స్వచ్ఛంద పదవీ విరమణ చేసి 2019లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2019లో జరిగిన ఆంధ్రప్రదేశ్ శాసనమండలి ఎన్నికల్లో శాసనసభ్యుల కోటాలో ఎమ్మెల్సీగా ఎన్నికయ్యాడు.

మూలాలు

ఆంధ్రప్రదేశ్ శాసనమండలి సభ్యులు